CELEX: 22007D0087
Language: mt
Date: 2007-07-06 00:00:00
Title: Deċiżjoni tal-Kumitat Konġunt taż-ŻEE Nru 87/2007 tas- 6 ta' Lulju 2007 li temenda l-Anness IX (Servizzi finanzjarji) tal-Ftehim taż-ŻEE

13.12.2007   
               
               
                  MT
               
               
                  Il-Ġurnal Uffiċjali ta’ l-Unjoni Ewropea
               
               
                  L 328/32
               
            DEĊIŻJONI TAL-KUMITAT KONĠUNT TAŻ-ŻEE
      Nru 87/2007
      tas-6 ta' Lulju 2007
      li temenda l-Anness IX (Servizzi finanzjarji) tal-Ftehim taż-ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea, kif emendat bil-Protokoll li jaġġusta l-Ftehim dwar iż-Żona Ekonomika Ewropea, minn hawn 'il quddiem imsejjaħ ‘il-Ftehim”, u b'mod partikolari l-Artikolu 98 tiegħu,
      Billi:
      
                  (1)
               
               
                  L-Anness IX tal-Ftehim kien emendat bid-Deċiżjoni tal-Kumitat Konġunt taż-ŻEE Nru 51/2007 tat-8 ta' Ġunju 2006 (1).
               
            
                  (2)
               
               
                  Ir-Regolament (KE) Nru 1781/2006 tal-Parlament Ewropew u tal-Kunsill tal-15 ta' Novembru 2006 dwar informazzjoni fuq il-pagatur li jġorr miegħu t-trasferimenti tal-fondi (2) għandu jiġi inkorporat fil-Ftehim.
               
            
                  (3)
               
               
                  L-Artikolu 9(1) tar-Regolament (KE) Nru 1781/2006 jirreferi għal atti li mhumiex inkorporati mal-Ftehim,
               
            IDDEĊIEDA DAN LI ĠEJ:
      Artikolu 1
      Il-punt li ġej għandu jiġi miżjud fil-punt 23c (Regolament tal-Kummissjoni (KE) Nru 2006/891/KE) fl-Anness IX għall-Ftehim:
      
         
                     “23d.
                  
                  
                     
                        32006 R 1781: Regolament (KE) Nru 1781/2006 tal-Parlament Ewropew u tal-Kunsill tal-15 ta' Novembru 2006 dwar informazzjoni fuq il-pagatur li jġorr miegħu t-trasferimenti tal-fondi (ĠU L 345, 8.12.2006, p. 1).
                     Id-dispożizzjonijiet tar-Regolament għandhom, għall-finijiet ta' dan il-Ftehim, jinqraw bl-adattazzjonijiet li ġejjin:
                     Fir-rigward ta' l-Istati ta' l-EFTA it-tieni sentenza ta' l-Artikolu 9(1) għandha tinqara kif ġej:
                     ‘fi kwalunkwe każ, il-fornitur tas-servizz tal-ħlas ta' min għandu jitħallas għandu jkun konformi ma' kwalunkwe liġi jew dispożizzjoniiet amministattivi applikabbli marbuta mal-ħasil tal-flus u mal-finanzjament għat-terroriżmu, partikolarment id-Direttiva 2005/60/KE u l-miżuri kollha nazzjonali implimentattivi.’”
                  
               
      Artikolu 2
      It-testi tar-Regolament (KE) Nru 1781/2006 fil-lingwa Iżlandiża u dik Norveġiża, li ser jiġu ppubblikati fis-Suppliment ŻEE tal-Ġurnal Uffiċjali tal-Unjoni Ewropea, għandhom ikunu awtentiċi.
      Artikolu 3
      Din id-Deċiżjoni għandha tidħol fis-seħħ nhar is-7 ta' Lulju 2007, sakemm ikunu saru n-notifiki kollha taħt l-Artikolu 103(1) tal-Ftehim lill-Kumitat Konġunt taż-ŻEE (*).
      Artikolu 4
      Din id-Deċiżjoni għandha tkun ippublikata fis-Sezzjoni ŻEE u fis-Suppliment ŻEE tal-Ġurnal Uffiċjali ta' l-Unjoni Ewropea.
      
      
         Magħmul fi Brussell, 6 ta' Lulju 2007.
         
            
               Għall-Kumitat Konġunt taż-ŻEE
            
            
               Il-President
            
            Stefán Haukur JÓHANNESSON
         
      
      
         (1)  ĠU L 266, 11.10.2007, p. 9.
      
         (2)  ĠU L 345, 8.12.2006, p. 1.
      
         (*)  Ħtiġijiet kostituzzjonali huma indikati.